4. ΑΝΑΓΚ. ΝΟΜΟΣ υπ’ αριθ. 1519 της 10/26 Οκτ. 1950( ΦΕΚ Α΄ 242) Περί υπαγωγής των Υγειονομικών Σταθμών της Ελλην. Πολεμικής Περιθάλψεως εις την αρμοδιότητα του Υπουργείου Υγιεινής.  Εκυρώθη υπό του Νόμ. 1773 της 16/23 Απρ. 1951 (ΦΕΚ Α΄ 119) περί κυρώσεως του υπ’ αριθ. 1519/1950 Α. Νόμου.  Άρθρ.1.-α)Οι δυνάμει ειδικής συμβάσεως συσταθέντες εν Ελλάδι υπό της Ελληνικής Πολεμικής Περιλθάψεως (GREEK WAR RELIEF) Υγειονομικοί Σταθμοί περιέρχονται εις την κυριότητα του Ελληνικού Δημοσίου από της δημοσιεύσεως του παρόντος και υπάγονται εφεξής εις την αρμοδιότητα του Υπουργείου Υγιεινής το οποίον αναλαμβάνει την λειτουργίαν αυτών.  β)Οι Υγειονομικοί Σταθμοί ούτοι μετονομαζόμενοι εις Κέντρα Υγείας θέλουσι καταταχθή εις Α΄ ή Β΄ τύπου δια Β.Δ/τος, εκδιδομένου προτάσει του Υπουργού της Υγιεινής. Τα ανωτέρω κέντρα κατετάγησαν εις Α΄ και Β΄ τύπον δια του άρθρ. 1 Β.Δ. 8/10 Οκτ. 1951 (ΦΕΚ Α΄ 275) περί κατατάξεως των εκ της Ε.Π.Π. υπαχθέντων εις την αρμοδιότητα του Υπ. Κοινων. Προνοίας Κέντρων υγείας και συνθέσεως του προσωπικού αυτών. Τα Κέντρα ταύτα κατηργήθησαν δια του άρθρ. 3 παρ. 2 Νόμ. 3097/1954. γ)Τα ήδη ιδρυμένα Δημόσια Πολυϊατρεία ως και τα τυχόν εν τω μέλλοντι ιδρυθησόμενα βάσει του άρθρ. 15 του Α.Ν. 965/37 «περί ιδρύσεως και οργανώσεως των Δημοσίων Νοσηλευτικών και Υγειονομικών Ιδρυμάτων» μετονομάζονται εις «Κέντρα Υγείας», κατατασσόμενα εις τρεις τύπους Α΄, Β΄ και Γ΄. Εις τον νέον όμως Οργανισμόν Υπ. Προνοίας (ανωτ. σελ. 14) ονομάζονται πάλιν Πολυϊατρεία.  δ)Οι ειδικοί Ιατροί όλων των Κέντρων Υγείας (Πολυϊατρείων ) των ιδρυμένων και μελλόντων να ιδρυθώσι, προσλαμβάνονται επί τριετεί θητεία, δυναμένη ν’ ανανεωθή. Το μόνιμον προσωπικόν αυτών δύναται να μετατίθεται από Κέντρου Υγείας εις Κέντρον της αυτής ή άλλης πόλεως και εις τα Υγειονομικά Κέντρα, προς πλήρωσιν κενών αντιστοίχων οργανικών θέσεων. Το αυτό προσωπικόν δύναται ν’ αποσπάται δια λόγους υπηρεσιακής ανάγκης εις τας ως είρηται Υπηρεσίας δι’ αποφάσεως του Υπουργού Υγιεινής.  Άρθρ.2.-α)Το ήδη υπηρετούν προσωπικόν παρά τη Κεντρική Υπηρεσία της Ε.Π.Π. και τοις Υγειονομικοίς τούτοις Σταθμοίς δύναται να ενταχθή δι’ αποφάσεως του Υπουργού Υγιεινής εις αντιστοίχους οργανικάς θέσεις εκάστου Κέντρου Υγείας, εφ’ όσον κέκτηται τα απαιτούμενα προσόντα δι’ εκάστην θέσιν, θα διέπηται δε εφεξής υπό των περί του προσωπικού των Κέντρων Υγείας σχετικών διατάξεων. β)Ο παρά των ενταχθησομένων διανυθείς μέχρι τούδε χρόνος υπηρεσίας, παρά τη Ελληνική Πολεμική Περιθάλψει, θεωρείται πραγματική δημοσία υπηρεσία υπολογιζομένη δια την ένταξιν των εις ανάλογον βαθμόν της καταληφθησομένης υφ’ εκάστου θέσεως. γ)Ο χρόνος υπηρεσίας των τακτικών υπαλλήλων του Υγειονομικού Τμήματος της Οργανώσεως της Ελληνικής Πολεμικής Περιθάλψεως Αμερικής ήτοι ιατρών, διπλωματούχων αδελφών νοσοκόμων, επισκεπτριών αδελφών Υγιεινής και εποπτών εξυγιάνσεως, θεωρείται πραγματική δημοσία υπηρεσία και υπολογίζεται ως τοιαύτη δια την υπαλληλικήν βαθμολογίαν και την συνταξιοδότησιν.  Σελ. 165 481 Κέντρα Υγείας-Πολυϊατρεία 34.Β.γ.4 Άρθρ.3.-Τα υπάρχοντα Κρατικά Νοσοκομεία εις την Περιφέρειαν των Υγειονομικών Σταθμών καταργούνται ενσωματούμενα εις τα Κέντρα Υγείας, του προσωπικού αυτών δυναμένου να ενταχθή δι’ αποφάσεως του Υπουργού Υγιεινής εις κενάς θέσεις των Κέντρων Υγείας εφ’ όσον έχει τα απαιτούμενα προσόντα. Άρθρ.4.-Η μισθοδοσία του προσωπικού και αι δαπάναι λειτουργίας των ανωτέρω Υγειονομικών Σταθμών θα καταβάλλεται εφεξής εκ του ειδικού λογαριασμού της Ελλην. Πολεμικής Περιθάλψεως μέχρις εξαντλήσεως τούτου. Μετά ταύτα αι δαπάναι καταβάλλωνται εκ του προϋπολογισμού του Υπουργείου Υγιεινής.  Άρθρ.5.-(Αφεώρα την σύστασιν παρά τω Υπουργείω Υγιεινής Διευθύνσεως Περιφερειακών Υγειονομικών Υπηρεσιών. Βλ. ήδη νέον Οργανισμόν Υπ. Προνοίας, ανωτ. σελ. 13). Άρθρ.6.-Άπαντες οι εφεξής εισερχόμενοι εις την Υγειονομικήν Σχολήν Ιατροί των Υπηρεσιών αρμοδιότητος του Υπουργείου Υγιεινής, υποχρεούνται, όπως υποβάλωσι δήλωσιν, ότι αποδέχονται να διορισθώσι μετά την απόκτησιν του πτυχίου Υγιεινολόγου, εις τας Υγειονομικάς Υπηρεσίας του Υπουργείου Υγιεινής, τας λειτουργούσας εκτός του Νομού Αττικής. Η ισχύς του παρόντος άρχεται από της δημοσιεύσεώς του εις την Εφημερίδα της Κυβερνήσεως, υποβληθήσεται δε προς κύρωσιν εις την Βουλήν άμα τη επαναλήψει των εργασιών της.